Лоҡманов Илнур Флүр улы

Лоҡманов Илнур Флүр улы (7 май 1983 йыл) — драма артисы, йырсы, 2005 йылдан Мостай Кәрим исемендәге йәштәр театры актёры. Башҡортостан Республикаһының атҡаҙанған артисы (2018)«Йөрәгемде тыңлап йәшәйем» «Башҡортостан» гәзите, 25.05.2018 .

 Биографияһы 
Илнур Флүр улы Лоҡманов 1983 йылдың 7 майында Башҡортостан Республикаһы Учалы районында Комсомольск ҡасабаһында тыуған. 1989—1991 йылдарҙа Комсомольск урта мәктәбендә уҡый. 1991 йылдың көҙөнән алып 2000 йылға тиклем Учалы районы Абҙаҡ ауылы урта мәктәбендә белем ала.

Өфө дәүләт сәнғәт иститутының «Драма театры һәм кино актёры» һөнәре бүлеген тамамлай.

2004—2005 йылдарҙа Мәжит Ғафури исемендәге Башҡорт дәүләт академия драма театры актёры.

2005 йылдан хәҙерге көнгә тиклем Мостай Кәрим исемендәге йәштәр театры актёры-сәхнә оҫтаһы.

«Дәүләт муниципаль идара итеү белгесе» һөнәре буйынса өҫтәмә белемгә эйә һәм «Эшҡыуарлыҡ эшмәкәрлеге технологияһы» йүнәлешендә белем камиллаштырыу курстарын үтә.

 Ижады 
Театрҙа эшләү осоронда 60-тан ашыу башҡорт, сит ил һәм рәсәй драматургияһы ролдәрен уйнап, үҙен төрлө яҡлы пландағы артист итеп күрһәтә.

Илнур Лоҡманов йырсы-актёр. 2008 йылда үҙенең тәүге аудиоальбомын сығара. Милли йәштәр театрында ике театрлаштырылған яңғыҙ башҡарыу концерты үткәрә.
2011 йылда «Мин шәп егет» тигән исем аҫтында икенсе аудиоальбомын сығара.

2009 йылдан башлап М. Аҡмулла исемендәге Башҡорт дәүләт педагогия университеты менән хеҙмәттәшлек итә, «Ҡорос» атҡаҙанған халыҡ ижады коллективының художество етәксеһе.

Илнур Флүр улы Лоҡманов Мифтахетдин Аҡмулла тормошона һәм ижадына бағышланған постановкаларға иғтибарлы ҡарай.
2009 йылда — М. Аҡмулла исемендәге Башҡорт дәүләт педагогия университетында «Тюрксой» кафедраһын асыу саралары сиктәрендә Мифтахетдин Аҡмулла тормошо һәм ижады буйынса 40 минутлыҡ спектакль (Г. Хөсәйенов «Аҡмулла шиғыры», А. Вилданов «Аҡмулла — яҡтылыҡ һәм аҡыл йырсыһы»)«Театр — ул тамаша ғына түгел бит ул, ә беҙҙең тормошобоҙ ҙа» «Тамаша» 17 октябрь 2020  әҙерләй.

«Аулаҡ өй» фольклор сәхнәһе бик уңышлы килеп сыҡты. «Алтын битлек» төбәк-ара фестивалендә «Ҡорос» театры Гран-при яуланы.

2009, 2010, 2011 йылдарҙа — Ҡаҙағстан, Үзбәкстан Республикалары, Төркиәнән һәм башҡа илдәрҙән килгән ҡунаҡтар ҡатнашҡан Халыҡ-ара Аҡмулла уҡыуҙарының режиссёр-ҡуйыусыһы«Шоңҡар» журналы, «Тормош йәмле, янда матур күңелле кешеләр булғанда…» .

2019 йылда Мифтахетдин Аҡмулланың тыуған көнөнә бағышлап, Фәнис Фәтих улы Янышев хикәйәләре буйынса бер актлы «Аҡмулла» пьесаһын яҙҙы һәм сәхнәгә сығарҙы. Спектакль шулай уҡ Башҡорт юлдаш телевидениеһы һәм «Башҡортостан-24» телеканалдарында күрһәтелде«Ҡорос» театры тураһында Илнур Лоҡман менән интервью БСТ Илнур Лоҡманов менән Дилә Солтанова «Сәләм» тапшырыуында. Илнур Лоҡманов Мостай Кәрим йыйынтыҡтарынан «Һинән башҡа донъям япа-яңғыҙ» исемле пьеса яҙҙы.

Шулай уҡ 2010 йылда Ғәзиз Әлмөхәмәтов исемендәге республика гимназия-интернатында «Ялҡын» театр түңәрәгенә нигеҙ һалды, һәм 2018 йылда был ижади берекмә «Өлгөлө коллектив» тигән маҡтаулы исемгә лайыҡ булды.

Лоҡманов Илнур Флүр улы юғары категориялы өҫтәмә белем биреү педагогы. Мөхәммәт Исҡужин исемендәге 136-сы Башҡорт лицейында «Һупайлы дәрүиштәре» һәм Рауил Бикбаев исемендәге 102-се һанлы Башҡорт гимназияһында ижади түңәрәктәр ойоштороп, төрлө конкурстарҙа ҡатнашыу эшенә ҙур ярҙам күрһәтә.
 тигән юлдар бар уның характеристикаһында.

 Репертуары  
 Егет «Өҙөлгән туй» — З. Аҙнабаева
 Айбағош сәсән «Сәсәндәр» — И. Йомағолов

 Фильмографияһы 
 ИЛНУР ЛОҠМАН йырлай
 «Ҡорос» театры тураһында Илнур Лоҡман менән интервью
  БСТ Илнур Лоҡманов менән Дилә Солтанова «Сәләм» тапшырыуында
 «Әсәйемә» йыры
 «Йондоҙло табын» — Илнур Лоҡманов 

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған артисы (2018)
 Рәсәй Федерацияһы Президентының Волга буйы федераль округындағы тулы хоҡуҡлы вәкиле аппараты хакимиәтенең Рәхмәт хаты (2019)
 «Ҡорос» халыҡ театры «Атҡаҙанған халыҡ ижады коллективы» почётлы исеменә лайыҡ булды (2021)
 Ҡаҙағстан республикаһы Аҡтүбә ҡалаһының «Шатлыҡ» башҡорт-татар берләшмәһенең Грамотаһы (2016)
 Ҡабарҙы-Балҡар мәҙәниәт министрлығының Почёт грамотаһы (2013)

 Ғаиләһе 
Илнур Лоҡмановтың тормош иптәше — Филүзә Рәмил ҡыҙы. Ҡыҙҙары — Зөлхизә (2014), Зөләйха (2020).

Атаһы Лоҡманов Флүр Зәки улы (1958—2012) Бәләбәй ауыл хужалығы техникумын тамамлаған. Учалы районы Комсомольск ҡасабаһында, Абҙаҡ ауылында инженер булып эшләне.

Әсәһе — Лоҡманова Гөлшат Талха ҡыҙы (1961—2007) Стәрлетамаҡ культура-ағартыу техникумының театр-режиссура бүлеген тамамлаған, мәҙәниәт өлкәһендә хеҙмәт итте«Әсәйемә» йыры.

Һеңлеһе Аҫылбаева Илнара Флүр ҡыҙы (1987) — М. Аҡмулла исемендәге Башҡорт дәүләт педагогия университетының психология факультетын тамамлаған, һөнәре буйынса эшләй.

 Шәжәрәһе 
мини|слева

 Шулай уҡ ҡарағыҙ 
 Комсомольск (Учалы районы)
 Абҙаҡ (Учалы районы)
 Илнур

 Иҫкәрмәләр 

 Сығанаҡтар 
 «Батам, әммә ҡалҡам!» / «Башҡортостан» гәзите, 15 сентябрь 2012 йыл
 «Йөрәгемде тыңлап йәшәйем» / «Башҡортостан» гәзите, 25 май 2018 йыл
 «Берҙәмлектәренә һоҡландым» / «Башҡортостан» гәзите, 26 апрель 2013 йыл

 Һылтанмалар 
 «Йөрәгемде тыңлап йәшәйем» «Башҡортостан» гәзите, 25.05.2018 
 «Батам, әммә ҡалҡам!» «Башҡортостан» гәзите. 15.09.2012
 «Әсәйемә» йыры
 Милли йәштәр театры. Илнур Лоҡманов репертуары
 «Театр — ул тамаша ғына түгел бит ул, ә беҙҙең тормошобоҙ ҙа» «Тамаша» 17 октябрь 2020 
 «Шоңҡар» журналы, «Тормош йәмле, янда матур күңелле кешеләр булғанда…» 
 Сайт БГПУ: Руководитель народного театра «Корос» стал заслуженным артистом Республики Башкортостан
 Афиша Ильнур Лукманов
 «Молодежная газета» Ильнур Лукманов: «Необходим новый, нестандартный формат рассказов о подвиге Шаймуратова!»

Категория:Башҡортостандың атҡаҙанған артистары
Категория:Өфө дәүләт сәнғәт институтын тамамлаусылар
Категория:Артистар
Категория:Башҡорт йырсылары